### | | | | --- | --- | | | | | --- | | **Byråd** 27. juni 2017 Sagsnr. 710-2014-63454 Dok.nr. 710-2017-149176 Sagsbehandler DPGILA | | 84.                 Ansøgning til pulje om støtte til udbredelse af behandlingsmodeller for unge med misbrug - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en fællesansøgning
fra [adresse] og [adresse] kommuner på 2,394 mio. kr. til Socialstyrelsens pulje
til udbredelse af behandlingsmodeller for unge fra 15-25 år med misbrug. Det er
en betingelse for at komme i betragtning, at ansøgningen er godkendt af Byrådet.
Socialstyrelsen tager stilling til de indkomne ansøgninger med udgangen af juni
2017, og ansøgningen er derfor indsendt med forbehold for Byrådets godkendelse.

[adresse] søger om midler til at udbrede [adresse]
Rusmiddelcenters arbejde med U18-behandlingsmodellen. U18-modellen er udviklet
af Aarhus Kommunes Ungdomscenter og har eksisteret siden 2004.

Projektets målgruppe er unge fra 15-25 år, der har eller er
i overvejende risiko for at udvikle et behandlingskrævende rusmiddelforbrug. De
unge i målgruppen er karakteriseret ved, at de:

· bruger stoffer til selvmedicinering og til at slappe af

· får en identitet ved at være en del af en gruppe ”som ryger
sammen”

· er meget impulsstyrede, hvilket kan være en medvirkende årsag
til, at de begår kriminalitet.

U18-modellen er et ambulant behandlingstilbud til unge med
et problematisk brug af rusmidler. [adresse] holder samtaler med
de unge, og der er særlig fokus på forældreinddragelse. Modellen er et
supplement til den rådgivning og behandling, som allerede foregår i [adresse]
Rusmiddelcenter.

Der skal udvikles fleksible og individuelt tilpassede
forløb for de unge. Rådgivning og behandling kan foregå på skoler,
uddannelsesinstitutioner og klubber. Udredningen af den unge sker med
udgangspunkt i den unges liv, trivsel, vanskeligheder og ressourcer med et
særligt fokus på rusmidler. Rådgivning og behandling sker i tæt samarbejde
mellem Børn og Skole samt Social og Sundhed. Ansøgningen til Socialstyrelsen er
på den baggrund udarbejdet i samarbejde med Børn og Skole.

[adresse] og [adresse] har udarbejdet en
fælles ansøgning til Socialstyrelsen, hvor de to kommuner har indgået et
samarbejde om implementering af U18-modellen. Det forventes, at i alt 80 unge
er i målgruppen til projektet indenfor projektperioden, der er fra 1. juli 2017
frem til 31. december 2019. Heraf kommer ca. 40 unge med tilhørende familier
fra [adresse].

**VURDERING**

Social og Sundhed vurderer, at U18-modellen særligt har den
fordel, at der etableres et behandlerteam på tværs af [adresse]
og Familie- og [adresse], så det sikres, at den unge og dennes familie får en
helhedsorienteret indsats på grundlag af et tværfagligt samarbejde.

Der er opstillet følgende mål for de unge fra [adresse]
Kommune, der indgår i projektet:

· 40 % af de unge ophører med at bruge rusmidler (svarende til 16
unge)

· 30 % af de unge reducerer deres forbrug af rusmidler (svarende
til 12 unge)

· 60 % af de unge har en daglig tilknytning til skole eller arbejde
ved udskrivning fra behandling (svarende til 24 unge)

· 60 % af de unge, der tidligere har begået kriminalitet, ophører
med at begå kriminelle handlinger (svarende til 24 unge)

· 50 % af de unge får et bedre forhold til familie og socialt
netværk (svarende til 20 unge)

· 50 % af de unge får et bedre psykisk helbred (svarende til 20
unge).

[adresse] Rusmiddelcenter vil systematisk følge op på de mål,
der er opstillet for de unge, der deltager i projektet.

Det er Social og Sundheds forventning, at indsatsen kan
bidrage til, at de unge opnår en større uddannelsesparathed og dermed en øget
tilknytning til arbejdsmarkedet.

**ØKONOMI**

[adresse] og [adresse] søger om i alt 2,394 mio. kr.
til fordeling mellem de to kommuner.

**INDSTILLING**

Direktøren for Børn og Skole og direktøren for Social og
Sundhed indstiller til Byrådet:

1.    At ansøgning til
Socialstyrelsens pulje om støtte til udbredelse af behandlingsmodeller for unge
med misbrug godkendes.

**BESLUTNING**

***Social- og Sundhedsudvalget, 6. juni 2017:***

Fraværende:Ingen

Indstilles godkendt.

***Børne- og Skoleudvalget, 6. juni 2017:***

Fraværende:Ingen

Indstilles godkendt.

***Økonomiudvalget, 20. juni 2017:***

Fraværende:Malene Frederiksen, Kaspar Lund

Indstilles godkendt.

**Bilag**

|  |  |
| --- | --- |
| Ansøgning til U18-modellen | 710-2017-93975 |